Ariel Sharon

Ariel Sharon (Kfar Malal, 26 fibberwarie 1928 es Ariel Scheinermann - Ramat Gan, 11 jannewarie 2014) waor 'nen Israëlische militair en politicus. Heer speulde 'n groete rol in diverse oorloge en operaties, boe-oonder de Zèsdaogsen Oorlog en de Jom Kippoeroorlog. Zie hel optrejje zörgde veur algemein bewoondering in eige land, meh maakde häöm bij de Arabere gehaat. Wie heer ind jaore zeveteg 't leger verleet, góng heer de politiek in, boe heer diverse ministerposte bekleide. Ouch dao kaom heer bekind te stoon es havik. Vaan 17 fibberwarie 2001 tot 14 aprèl 2006 waor 'r premier vaan Israël. Tot november 2005 waor heer lid vaan de Likud-partij, denao stapde heer oet dees partij veur de Kadima-partij op te riechte. Heer leek op weeg nao e gemaotegder beleid, meh veel begin jannewarie 2006 in coma, naotot heer zien twiede bereurte in e paar maond tied kreeg. Heer woort dao neet mie oet wakker en storf nao ach jaor vegetatieve touwstand in jannewarie 2014.

 Externe link 
 Ariel Sharon, Britannica

Categorie:Persoene oet Israël
Categorie:Luuj gebaore in d'n twintigsten iew
Categorie:Luuj gesjtorve in d'n einentwintigsten iew
Categorie:Militaire
Categorie:Premiers